Adam Tas Kroeg - Round Table Northern Cape
Adam Tas Kroeg
Adam Tas Kroeg – 16 Augustus 2014
Op Saterdagaand 16 Augustus 2014 het die NG Kerk Kakamas ‘n fondsinsamelings funksie gehou in Kakamas saam met Adam Tas. Dit was regtig ‘n glans geleentheid – van die saal tot die kos. Natuurlik kon hulle aan niemand beter dink om te vra om die kroeg te behartig as Augrabies 273 nie … want daar waar ons betrokke is, KOOK DIT!!!
Ons het ‘n 15 m x 4 m lange kroeg toonbank gebou met bins en agter dit was die vleiskiste gelaai met ys en baie drank voorraad. Man en vrou het omtrent bontgestaan om al die dors gaste vinnig genoeg weg te help by die kroeg.
Na ‘n baie uitputtende, maar erg suksesvolle aand het ons ‘n wins van R20 388.95 getoon – glad nie sleg nie!! En die partyjie het natuurlik gepomp (danksy Augrabies 273 se flinke, ywerige diens by die kroeg)!!! Ons het R16 300 van die wins aan die Kerk geskenk.
Hier is vir julle ‘n mooi prentjie van Adam Tas – ons het ongelukkig nie tyd gehad om foto’s te neem van die aand nie (was so klein bietjie te besig gewees)!! Groete
Hartz 186 Kersboom !!
hartz 186 AGM